Bahasa-bahasa Celtik

Bahasa-bahasa Celtik (AFA: ; Jawi: ) ialah cabang rumpun bahasa Indo-Eropah, yang berasal daripada bahasa Celtik Purba."The Celtic languages: An Overview", Donald MacAulay, The Celtic Languages, ed. Donald MacAulay, Cambridge University Press, 1992, 3. Istilah "Celtik" pertama kali digunakan untuk kumpulan bahasa ini oleh Edward Lhuyd pada tahun 1707,Cunliffe, Barry W. 2003. The Celts: a very short introduction. pg.48 mengikut Paul-Yves Pezron, yang telah menghubungkaitkan orang Celt yang diceritakan oleh penulis-penulis klasik dan bahasa-bahasa Wales dan Breton.Alice Roberts, The Celts (Heron Books 2015)

Semasa alaf pertama SM, bahasa Celtik dituturkan di kebanyakan Eropah dan Anatolia tengah. Hari ini, ia hanya dituturkan di pinggir barat laut Eropah dan beberapa komuniti diaspora . Terdapat enam bahasa hidup: empat bahasa yang masih hidup Breton, Ireland, Gaelik Scotland dan Wales, dan dua bahasa yang dihidupkan semula Cornish dan Manx. Kesemuanya adalah bahasa minoriti di negara masing-masing, namun terdapat usaha berterusan untuk menggiatkannya semula. Bahasa Wales ialah bahasa rasmi di Wales, dan Ireland ialah bahasa rasmi Ireland dan Kesatuan Eropah. Bahasa Wales ialah satu-satunya bahasa Celtik yang tidak diklasifikasikan sebagai terancam oleh UNESCO. Bahasa Cornish dan Manx telah pupus pada zaman moden tetapi telah dihidupkan semula. Masing-masingnya kini mempunyai beberapa ratus orang yang menuturnya sebagai bahasa kedua.

Bahasa Ireland, Manx dan Gaelik Scotland membentuk bahasa-bahasa Goidelik, manakala bahasa Wales, Cornish dan Breton ialah bahasa-bahasa Brittonik. Semua ini bahasa-bahasa Celtik Kepulauan, kerana Breton, satu-satunya bahasa Celtik hidup yang dituturkan di Eropah tanah besar, diturunkan daripada bahasa peneroka-peneroka Britain. Terdapat beberapa bahasa Celtik tanah besar yang telah pupus tetapi terbukti pernah wujud, seperti Celtiberia, Galatia dan Gaul. Selain itu tidak ada persetujuan mengenai pembahagian keluarga bahasa Celtik. Ia boleh dibahagikan kepada P-Celtik dan Q-Celtik.

Bahasa-bahasa Celtik mempunyai tradisi sastera yang kaya. Spesimen terawal tulisan Celtik ialah inskripsi bahasa Lepontik dari abad ke-6 SM di Pergunungan Alp. Inskripsi awal dari tanah besar Eropah menggunakan sistem tulisan Italik dan Paleohispanik. Antara abad ke-4 dan ke-8, bahasa Ireland dan Pict kadangkala ditulis dalam tulisan asli, Ogham, tetapi tulisan Rumi mula digunakan untuk semua bahasa Celtik. Bahasa Walse mempunyai tradisi sastera yang tidak habis dari abad ke-6 Masihi.

 Rujukan 

 Bibliografi 

 Ball, Martin J. & James Fife (ed.) (1993). The Celtic Languages. London: Routledge. .
 Borsley, Robert D. & Ian Roberts (ed.) (1996). The Syntax of the Celtic Languages: A Comparative Perspective. Cambridge: Cambridge University Press. .

 Celtic Linguistics, 1700–1850 (2000). London; New York: Routledge. 8 vols comprising 15 texts originally published between 1706 and 1844.



 Lewis, Henry & Holger Pedersen (1989). A Concise Comparative Celtic Grammar. Göttingen: Vandenhoeck & Ruprecht. .








 Bacaan lanjut 

 .
 .


Kategori:Bahasa-bahasa Kelt
Kategori:Sumber bahasa Jerman CS1 (de)